Source: http://www.peda.net/verkkolehti/karstula/karstulankunta?m=content&a_id=786
Timestamp: 2013-05-21 16:57:36+00:00

Document:
Himmeli /KARSTULA
Karstula >
Etusivu > Teknisen lautakunnan pöytäkirjat > Tekninen lautakunta vuosi 2012 > Pöytäkirja 2012 04 25 >
Kunnanhallitus vuosi 2012
Kunnanhallitus vuosi 2013
Kunnanvaltuusto vuosi 2012
Kunnanvaltuusto vuosi 2013
Sivistyslautakunta 2012
Sivistyslautakunta 2013
Tekninen lautakunta vuosi 2012
Tekninen lautakunta vuosi 2013
Pöytäkirja 2012 04 25
Tekn.ltk § 21
Teknisen palvelukeskuksen esimiehet tekevät ratkaisuvaltansa puitteissa viranhaltijapäätöksiä teknisen lautakunnan johtosäännön (delegointi) mukaisesti. Tehdyistä päätöksistä on pidettävä päätösluetteloa. Tehdyt päätökset saatetaan tiedoksi tekniselle lautakunnalle.
Päätösehdotus (Marko Savola):
Lautakunta merkitsee tiedoksi seuraavat viranhaltijapäätökset:
Teknisen johtajan viranhaltijapäätökset:
•	4/2012 Työsopimus Projekti-insinööri Katja Viitaniemi 02.04.2012 – 30.09.2012, Pohjavesien suojelusuunnitelman laatiminen (Kannonkoski, Karstula, Kivijärvi ja Kyyjärvi)
Rakennustarkastajan 18.04.2012 tekemät päätökset lupahakemuksista (liite 1).
Tekn.ltk § 22
Päätösehdotus (MS):
Lautakunnan tietoon saatetaan seuraavat asiat:
•	Länsi- ja Sisä-Suomen aluehallintoviraston ympäristölupapäätös nro 38/2012/1, Penikkanevan turvetuotantoalue, päätös nähtävillä teknisessä palvelukeskuksessa 4.5.2012 saakka.
TYKKIKUJAN JA JOKELANTIEN KATUVALAISTUSURAKAN RATKAISU
Tekn.ltk § 23
Tekninen palvelukeskus on pyytänyt tarjouksia tievalaistuksen rakentamisesta keskustaan Tykkikujalle ja Jokelantielle.
Tarjouspyynnöt on lähetetty kahdeksalle urakoitsijalle ja lisäksi tarjouspyynnöt on julkaistu valtakunnallisessa HILMA –palvelussa. Tarjoukset saapuvat kokoukseen mennessä ja saadut tarjoukset esitellään kokouksessa (liite 3).
Päätösehdotus (annettiin kokouksessa / Marko Savola):
Lautakunta antaa Tykkikujan ja Jokelantien katuvalaistusurakan halvimman tarjouksen tehneelle JyNet Urakointi Oy:lle hintaan 18 660,00 € alv 0 % (käänteinen arvonlisäverotus, koska rakentaminen aloitetaan 01.04.2011 jälkeen).
SYRJÄMÄENTIEN KATUVALAISTUSURAKAN RATKAISU
Tekn.ltk § 24
Tekninen palvelukeskus on pyytänyt tarjouksia tievalaistuksen rakentamisesta Syrjämäentielle.
Tarjouspyynnöt on lähetetty kahdeksalle urakoitsijalle ja lisäksi tarjouspyynnöt on julkaistu valtakunnallisessa HILMA –palvelussa. Tarjoukset saapuvat kokoukseen mennessä ja saadut tarjoukset esitellään kokouksessa (liite 4).
Lautakunta antaa Syrjämäentien katuvalaistusurakan halvimman tarjouksen tehneelle Suomen Sähkörakennus Oy:lle hintaan 24 900 € alv 0 % (käänteinen arvonlisäverotus, koska rakentaminen aloitetaan 01.04.2011 jälkeen).
JOKELANTIEN JA TYKKIKUJAN TIEURAKOIDEN RATKAISU
Tekn.ltk § 25
Tekninen palvelukeskus on pyytänyt tarjouksia Jokelantien ja Tykkikujan rakentamisesta.
Tarjouspyynnöt julkaistu valtakunnallisessa HILMA –palvelussa. Tarjoukset saapuvat kokoukseen mennessä ja saadut tarjoukset ja avauspöytäkirja esitellään kokouksessa (liite 5).
Päätösehdotus (annettiin kokouksessa/Marko Savola):
Lautakunta antaa urakan halvimman tarjouksen tehneelle Keski-Suomen Kuljetus Oy:lle hintaan 187 300,00 € alv 0 % (käänteinen arvonlisäverotus, koska rakentaminen aloitetaan 01.04.2011 jälkeen).
GPS-MITTAUSLAITTEISTON UUSIMINEN
Tekn.ltk § 26
Karstulan kunnan teknisen palvelukeskuksen mittausteknikolla on käytössä viiden kunnan (Kannonkoski, Karstula, Kivijärvi, Kyyjärvi ja ent. Pylkönmäki) kanssa yhteishankintana vuonna 2004 käytettynä hankittu Ashtech z-xtreme GPS-mittauslaitteisto.
Laitteistolla on tehty omistajakuntien alueella maastomittauksia kuntien teknisten toimien tilauksesta. Kuntien välillä on sovittu, että Karstula hallinnoi yhteisiä laitteita ja tekee tarvittavat mittaustyöt laskutustyönä yhteistyökunnille omakustannushintaan +10 % yleiskustannuslisä. Käytössä oleva laitteisto on nykyisiin uusiin laitteistoihin verrattuna hidas ja epävarma maastossa, jos sitä verrataan nykyiseen uuteen kalustoon ja tekninen käyttöikäkin alkaa olla lopuillaan.
Uusi laitteisto hankittaisiin neljän kunnan (Kannonkoski, Karstula, Kivijärvi ja Kyyjärvi) kanssa yhteishankintana ja samalla yhteistyösopimus päivitetään nykyisten kuntien kanssa samansisältöiseksi kuin mitä se on tähänkin asti ollut.
Tekninen palvelukeskus on alkuvuonna 2012 tutustunut tällä hetkellä markkinoilla oleviin GPS-mittauslaitteisiin ja sen pohjalta on pyydetty tarjouksia laitetoimittajilta. Tarjoukset saapuvat kokoukseen mennessä ja ne esitellään kokouksessa lautakunnalle.
Päätösehdotus (tarkennetaan kokouksessa/Marko Savola):
Tekninen lautakunta valtuuttaa teknisen johtajan Marko Savolan toteuttamaan GPS-mittauslaitteiston hankinnan yhteistyössä em. naapurikuntien kanssa.
Vuoden 2012 talousarvioon ei ole varattu laitteiston hankintaa varten määrärahaa ja tekninen lautakunta esittää kunnanhallitukselle, että laitteiston hankintaan varataan syksyn lisätalousarvioon lisämääräraha
5 000 € alv 0%.
Pöytäkirjamerkintä: Heli Alapiha poistui kokouksesta tämän asian käsittelyn jälkeen.
KÄYTTÖTALOUSARVION JA INVESTOINTIOHJELMAN TOTEUTUMAN SEURANTA
Tekn.ltk § 27
Talousarvion täytäntöönpano-ohjeen mukaan lautakuntien tulee käydä joka kokouksessaan läpi vakiopykälänä oman talousarvionsa viimeisin toteutuma ja tarvittaessa tekemään tarkennuksia ja toimenpiteitä hyvissä ajoin, jotta toteutumassa pysytään vuoden loppuun asti. Mahdolliset talousarvioylitykset perusteluineen tulee viipymättä saattaa kunnanhallituksen käsittelyyn.
Lautakunta on päättänyt, että talousarviota käsitellään seurantana kuukausittain (maaliskuusta alkaen) ja tilannekatsaus vastuualueittain käydään läpi kolmen kuukauden välein (ladattavissa plannerista, liitteet 6 ja 7).
Lautakunta käsittelee TA-toteutumaa ajalta 1.1.2011 – 31.03.2012 ja investointiohjelman toteutumaa ajalta 1.1.2011 – 31.03.2012.
Toimittaja(t): Riitta Niinikoski
Luotu: 26.4.2012 15:05
Muokattu: 24.1.2013 13:53

References: § 21
 § 22
 § 23
 § 24
 § 25
 § 26
 § 27